- विधायक के आश्वासन पर अनशन स्थगित - Amar Ujala
{"_id":"17-71698","slug":"Uttar-Kashi-71698-17","type":"story","status":"publish","title_hn":"\u0935\u093f\u0927\u093e\u092f\u0915 \u0915\u0947 \u0906\u0936\u094d\u0935\u093e\u0938\u0928 \u092a\u0930 \u0905\u0928\u0936\u0928 \u0938\u094d\u0925\u0917\u093f\u0924 ","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
विधायक के आश्वासन पर अनशन स्थगित
Uttar Kashi Updated Wed, 29 Jan 2014 05:47 AM IST
उत्तरकाशी। विस्थापन एवं पुनर्वास की मांग के लिए आमरण अनशन कर रहे भाटुकासौड़ के ग्रामीणों ने विधायक विजयपाल सजवाण के आश्वासन पर अनशन स्थगित कर दिया है। विधायक ने ग्रामीणों को शीघ्र ही उचित कार्रवाई का आश्वासन दिया।
सोमवार को विधायक विजयपाल सिंह सजवाण कलक्ट्रेट में चार दिनों से आमरण अनशन पर बैठे भाटुकासौड़ मनेरी निवासी शिवचंद, रामचंद और विनोद को मिले। इस दौरान अनशनकारियों ने विधायक को अवगत कराया कि उनका भवन आपदा की भेंट चढ़ गया, लेकिन अभी तक न तो पीड़ित परिवारों को मुआवजा मिला और न विस्थापन हो पाया। विधायक ने ग्रामीणों की मांग को गंभीरता से लेते हुए शीघ्र ही उचित कार्रवाई कर नियमानुसार मुआवजा देने और विस्थापन करने का आश्वासन दिया। इस पर अनशनकारियों ने अनशन तोड़ दिया। इस मौके पर एसडीएम केके सिंह सहित भागीरथी देवी, लक्ष्मी देवी, विजयलक्ष्मी, भाग देई, नरज्ञानी, बबीता, कमला, सुनीता और बनीता मौजूद रहे।
मुआवजे के लिए अनशन जारी
उत्तरकाशी। मुआवजे से वंचित 2012 के बाढ़ पीड़ितों को 2013 के मानकों के अनुसार बाढ़ से हुई क्षति का मुआवजा देने और विस्थापन की मांग के लिए गंगोरी में बाढ़ पीड़ितों का क्रमिक अनशन दूसरे दिन भी जारी रहा। उन्होंने मांगे पूरी न होने तक आंदोलन जारी रखने की चेतावनी दी। धरने पर त्रेपन सिंह राणा, केशर सिंह, भगवान सिंह, प्रमोद, महादेव प्रसाद, कमल राणा आदि बैठे रहे। इस दौरान चारधाम विकास परिषद के पूर्व उपाध्यक्ष सूरत नौटियाल ने भी धरना स्थल पहुंचकर ग्रामीणों को समर्थन दिया।
mla assurance anshan